Publication: Magyar Közlöny
Issue: MK-2000-106 (Year: 2000, Number: 106)
Era: 1990-2004
Section: a 29/2000. (X. 30.) EüM rendelethez
Paragraph Index: 57

1. a nappali fő működési időre a szolgálatban nem lévő állomány berendelésére, 2. az azon túli időszakra (beleértve az ünnep- és munkaszüneti napokat) a dolgozói állomány teljes vagy részleges berendelésére. Mindkét változat tartalmazza: — a szűkebb körű személyi állomány — vezetői állomány vagy speciális szakterületeket (baleseti sebészet, toxikológia, égési sérült ellátás) képviselők — riasztásához szükséges címadatokat, — a teljes dolgozói állomány név- és címlistáját szervezeti egységenkénti és szakmánkénti csoportosításban, (nagy létszámú vagy több telephelyű intézményeknél a szervezeti egységenkénti, illetve telephelyenként külön, egy időben történő riasztást célszerű tervezni), — a riasztás módját (telefon, mobiltelefon, személyi hívó, távirat stb.) többféle alternatíva kidolgozásával, számolva az egyes kommunikációs rendszerek katasztrófa esetén bekövetkező működésképtelenségével, — az alternatív kiértesítési lehetőségeket (telefon mellett mobiltelefon, gépkocsival történő kiértesítés, helyi elektronikus média), — a riasztást, berendelést (kiértesítést) végrehajtó személy(ek) kijelölését, feladatainak meghatározását, — a kiértesítés rendjét, beleértve a riasztási lánc megszakadása vagy megszakadása veszélye esetén szükséges teendőket is, — az értesítendő vezetői állomány — elérhetőségük hiányában az őket helyettesítő személyek név- és címlistáját, — kijelölt intézeteknél a szükségkórházakba, az orvosi segélyhelyekbe (a továbbiakban: OSH) kijelöltek név- és címjegyzékét, — a riasztás végrehajtásának, illetve a berendeltek beérkezésének normaidejét, — a beérkezők fogadását és feladataik kiadásának felelősét. Kapcsolódó terv: gépkocsival történő kiértesítéskor, beszállításkor a Szállítási terv. II. Kitelepítési terv A terv célja az egészségügyi intézmény veszélyeztetettsége esetén — megfelelő időtartamú felkészülést követően — a biztonságos helyre való áttelepítés, a személyzet, az ellátottak és a felszerelések, készletek megóvása érdekében. A kitelepülő intézetet befogadó, az illetékes védelmi bizottság által kijelölt objektumok földrajzi elhelyezkedésének, valamint az egészségügyi intézményt potenciálisan veszélyeztethető természeti tényezők, havária veszélyes objektumok és az uralkodó meteorológiai viszonyok figyelembevételével a tervet több változatban indokolt elkészíteni. A terveket — előkészítésük során — előzetesen egyeztetni kell a helyi és területi (megyei fővárosi) védelmi igazgatás szerveivel. A jóváhagyott tervet a betegszállítási feladatok tervezhetősége érdekében meg kell küldeni az Országos Mentőszolgálat (a továbbiakban: OMSZ) megyei szervezete részére. A terv tartalmazza: — az elrendeléstől számítva az áttelepülés megkezdésének határidejét, a teljes áttelepülés, illetve az új működési helyen a működő képesség elérésének időnormáját, — a befogadó objektumok pontos címét, megnevezését, elérési útvonalát, lehetőség szerint alternatív útvonalakkal (számolva az utak zsúfoltságával vagy rombolódásával), — a befogadó hely egészségügyi ellátórendszerével való együttműködést, — a nem feltétlen kórházi kezelésre és átszállításra szoruló azon betegek elbocsátását, akik hazatérése lehetséges, — az életmentő esetek kivételével a betegfelvételi zárlat elrendelését, és erről a mentőszolgálat és az illetékes ÁNTSZ értesítését, — a betegek és a személyzet átszállításának sorrendjét és eszközeit, — az egészségügyi ágazat polgári védelmi feladatairól

Source: https://magyarkozlony.hu/hivatalos-lapok/ca249a22e0c74db090510c07616f148e85ab67fb/dokumentumok/240efbe89105b69f9181d0d9aa4f78b1c9747504/letoltes